CELEX: 32019R0085
Language: sl
Date: 2019-01-21 00:00:00
Title: Izvedbena uredba Sveta (EU) 2019/85 z dne 21. januarja 2019 o izvajanju Uredbe (EU) št. 36/2012 o omejevalnih ukrepih glede na razmere v Siriji

21.1.2019   
               
               
                  SL
               
               
                  Uradni list Evropske unije
               
               
                  LI 18/4
               
            
         IZVEDBENA UREDBA SVETA (EU) 2019/85
         z dne 21. januarja 2019
         o izvajanju Uredbe (EU) št. 36/2012 o omejevalnih ukrepih glede na razmere v Siriji
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2012 sprejel Uredbo (EU) št. 36/2012.
                  
               
                     (2)
                  
                  
                     Pomembni poslovneži imajo velike dobičke zaradi svojih vezi z režimom, pri čemer v zameno pomagajo financirati režim, vključno z ustanavljanjem skupnih podjetij s strani nekaterih pomembnih poslovnežev in subjektov s podjetji, ki jih podpira država, z namenom ureditve razlaščenih zemljišč; ti podjetniki in subjekti tako podpirajo Asadov režim in imajo od njega koristi, tudi zaradi uporabe razlaščenih zemljišč.
                  
               
                     (3)
                  
                  
                     Poleg tega se osebe, ki so bile razseljene zaradi konflikta v Siriji, zaradi razlastitve zemljišč pod Asadovim režimom ne morejo vrniti v svoje domove.
                  
               
                     (4)
                  
                  
                     Na seznam fizičnih in pravnih oseb, subjektov ali organov, za katere veljajo omejevalni ukrepi, iz Priloge II k Uredbi (EU) št. 36/2012, bi bilo treba dodati enajst fizičnih oseb in pet subjektov.
                  
               
                     (5)
                  
                  
                     Prilogo II k Uredbi (EU) št. 36/2012 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga II k Uredbi (EU) št. 36/2012 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. januarja 2019
            
               
                  Za Svet
               
               
                  Predsednica
               
               F. MOGHERINI
            
         
         
            (1)  UL L 16, 19.1.2012, str. 1.
      
      
         
            PRILOGA
            
               1.   
               Na seznam iz dela A (Osebe) v Prilogi II k Uredbi (EU) št. 36/2012 se dodajo naslednje osebe:
               
                            
                        
                        
                           Ime
                        
                        
                           Podatki za ugotavljanje istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „264.
                        
                        
                           Anas Talas
                           (tudi ; Anas Talous/ Tals/Tuls/Tlass)
                        
                        
                           Spol: moški
                           Funkcija: predsednik Talas Group
                           Datum rojstva: 25. marec 1971
                           Državljanstvo: sirsko
                        
                        
                           V Siriji delujoč vodilni poslovnež z deleži in dejavnostmi v več sektorjih sirskega gospodarstva. Anas Talas ima s svojimi poslovnimi dejavnostmi in naložbami od sirskega režima tudi koristi in/ali ga podpira. Talas Group, ki ji predseduje Anas Talas, in Damascus Cham Holding sta leta 2018 ustanovila 23 milijard SYP vredno skupno podjetje za izgradnjo Marota City, luksuznega stanovanjskega in poslovnega projekta ob podpori režima.
                        
                        
                           21.1.2019
                        
                     
                           265.
                        
                        
                           Nazir Ahmad JamalEddine
                           (tudi ; Nazir Ahmad, Mohammed JamalEddine)
                        
                        
                           Spol: moški
                           Funkcija: soustanovitelj in večinski delničar Apex Development and Projects LLC in ustanovitelj A'ayan Company for Projects and Equipment
                           Datum rojstva: 1962
                           Državljanstvo: sirsko
                        
                        
                           V Siriji delujoč vodilni poslovnež z znatnimi naložbami v gradbeni industriji; med drugim ima 90-odstotni nadzorni delež v Apex Development and Projects LLC, ki je del 34,8 milijarde USD vrednega skupnega podjetja za izgradnjo Marota City, luksuznega stanovanjskega in poslovnega projekta ob podpori režima. Nazir Ahmad JamalEddine ima s sodelovanjem v projektu Marota City od sirskega režima koristi in/ali ga podpira.
                        
                        
                           21.1.2019
                        
                     
                           266.
                        
                        
                           Mazin Al-Tarazi
                           (tudi ; Mazen al-Tarazi)
                        
                        
                           Spol: moški
                           Funkcija: poslovnež
                           Datum rojstva: september 1962
                           Državljanstvo: sirsko
                        
                        
                           V Siriji delujoč vodilni poslovnež z znatnimi naložbami v gradbenem in letalskem sektorju. Mazin Al-Tarazi ima s svojimi naložbami in dejavnostmi od sirskega režima koristi in/ali ga podpira. Predvsem je Al-Tarazi sklenil posel s podjetjem Damascus Cham Holdings za 320 milijonov USD vredno naložbo v izgradnjo Marota City, luksuznega stanovanjskega in poslovnega projekta ob podpori režima; poleg tega je dobil dovoljenje za zasebno letalsko družbo v Siriji.
                        
                        
                           21.1.2019
                        
                     
                           267.
                        
                        
                           Samer Foz
                           (tudi Samir () Foz () / Fawz; Samer Zuhair Foz)
                        
                        
                           Spol: moški
                           Funkcija: izvršni direktor Aman Group
                           Datum rojstva: maj 1973
                           Kraj rojstva: Latakija, Sirija
                           Državljanstvi: sirsko, turško
                           Drugi podatki:
                           izvršni predsednik Aman Group. Hčerinski družbi: Foz for Trading, Al-Mohaimen for Transportation & Contracting. Aman Group je partner iz zasebnega sektorja v skupnem podjetju Aman Damascus JSC in Damascus Cham Holding, v katerem je Foz individualni delničar. Emmar Industries je skupno podjetje, ki sta ga ustanovili družbi Aman Group in Hamisho Group, v katerem ima Foz večinski delež in mu predseduje.
                        
                        
                           V Siriji delujoč vodilni poslovnež z deleži in dejavnostmi v več sektorjih sirskega gospodarstva, vključno s skupnim podjetjem, ki ga podpira režim in sodeluje pri izgradnji Marota City, luksuznega stanovanjskega in poslovnega projekta. Samer Foz režimu zagotavlja finančno in drugo podporo, tudi s financiranjem vojaških sil Military Security Shield Forces v Siriji in posredništvom pri trgovanju z žitom. Ima tudi finančne koristi, saj ima zaradi povezav z režimom dostop do poslovnih priložnosti pri trgovanju s pšenico in projektih prenove.
                        
                        
                           21.1.2019
                        
                     
                           268.
                        
                        
                           Khaldoun Al-Zoubi
                           (tudi Khaldoon al-Zu'bi; Khaldoun Zubi)
                        
                        
                           Spol: moški
                           Funkcija: podpredsednik Aman Holding (tudi Aman Group)
                           Datum rojstva: 1979
                           Državljanstvo: sirsko
                        
                        
                           V Siriji delujoč vodilni poslovnež z deleži in dejavnostmi v več sektorjih sirskega gospodarstva; med drugim je podpredsednik Aman Holding in večinski delničar letalske družbe Fly Aman. V tej funkciji je povezana s Samerjem Fozem. Podjetje Aman Holding je zastopano v odboru in ima večinski delež v družbi ‚Aman Damascus‘, skupnem podjetju za izgradnjo Marota City, luksuznega stanovanjskega in poslovnega projekta ob podpori režima. Al-Zoubi ima kot podpredsednik podjetja Aman Holding od režima koristi in/ali ga podpira.
                        
                        
                           21.1.2019
                        
                     
                           269.
                        
                        
                           Hussam Al-Qatirji
                           (tudi Hussam/Hossam Ahmed/Mohammed/Muhammad al-Katerji )
                        
                        
                           Spol: moški
                           Funkcija: izvršni direktor Katerji Group (tudi al-Qatirji Company / Qatirji Company / Khatirji Group / Katerji International Group)
                           Datum rojstva: 1982
                           Kraj rojstva: Raka, Sirija
                           Državljanstvo: sirsko
                        
                        
                           V Siriji delujoč vodilni poslovnež, ki obenem kot poslanec v parlamentu zastopa Alepo. Al-Qatirji z omogočanjem sklepanja trgovinskih poslov z režimom glede nafte in pšenice, s katerimi se okorišča, podpira režim in ima od njega koristi.
                        
                        
                           21.1.2019
                        
                     
                           270.
                        
                        
                           Bashar Mohammad Assi
                        
                        
                           Spol: moški
                           Funkcija: predsednik upravnega odbora družbe ‚Aman Damascus‘. Ustanovni partner letalske družbe Fly Aman Limited Liability airline.
                           Datum rojstva: 1977
                           Državljanstvo: sirsko
                        
                        
                           V Siriji delujoč vodilni poslovnež z deleži in dejavnostmi v več sektorjih sirskega gospodarstva; med drugim je ustanovni partner letalske družbe Fly Aman in predsednik upravnega odbora družbe ‚Aman Damascus‘, skupnega podjetja, ki sodeluje pri izgradnji Marota City, luksuznega stanovanjskega in poslovnega projekta ob podpori režima. Assi ima kot predsednik upravnega odbora družbe ‚Aman Damascus‘ koristi od režima in/ali ga podpira.
                        
                        
                           21.1.2019
                        
                     
                           271.
                        
                        
                           Khaled al-Zubaidi
                           (tudi (Mohammed) Khaled/Khalid (Bassam) (al-) Zubaidi/Zubedi )
                        
                        
                           Spol: moški
                           Funkcija: solastnik Zubaidi and Qalei LLC, direktor Agar Investment Company, generalni direktor Al Zubaidi company in Al Zubaidi & Al Taweet Contracting Company, direktor in lastnik Zubaidi Development Company in solastnik Enjaz Investment Company
                           Državljanstvo: sirsko
                        
                        
                           V Siriji delujoč vodilni poslovnež z znatnimi naložbami v gradbeni industriji; med drugim ima 50-odstotni delež v Zubaidi and Qalei LLC, ki gradi luksuzno turistično mesto Grand Town, za katerega je režim odobril 45-letni sporazum v zameno za 19–21 % prihodkov. V tej funkciji je povezana z Naderjem Qaleiem. Khaled al-Zubaidi ima s svojimi poslovnimi dejavnostmi, zlasti prek deleža pri izgradnji projekta Grand Town, od režima koristi in/ali ga podpira.
                        
                        
                           21.1.2019
                        
                     
                           272.
                        
                        
                           Hayan Mohammad Nazem Qaddour
                           (tudi Hayyan Kaddour bin Mohammed Nazem)
                        
                        
                           Spol: moški
                           Ime: Hayan Mohammed Nazem Qaddour
                           Funkcija: glavni delničar Exceed Development and Investment Company
                           Datum rojstva: 1970
                           Državljanstvo: sirsko
                        
                        
                           V Siriji delujoč vodilni poslovnež, ki ima 67-odstotni delež v Exceed Development and Investment, ki je del 17,7 milijard USD vrednega skupnega podjetja za izgradnjo Marota City, luksuznega stanovanjskega in poslovnega projekta ob podpori režima. Hayan Mohammad Nazem Qaddour ima s sodelovanjem v projektu Marota City od sirskega režima koristi in/ali ga podpira.
                        
                        
                           21.1.2019
                        
                     
                           273.
                        
                        
                           Maen Rizk Allah Haykal
                           (tudi Heikal Bin Rizkallah)
                        
                        
                           Spol: moški
                           Funkcija: sekundarni delničar Exceed Development and Investment Company
                           Državljanstvo: sirsko
                        
                        
                           V Siriji delujoč vodilni poslovnež, ki ima 33-odstotni delež v Exceed Development and Investment, ki je del 17,7 milijard USD vrednega skupnega podjetja za izgradnjo Marota City, luksuznega stanovanjskega in poslovnega projekta ob podpori režima. Maen Rizk Allah Haykal ima s sodelovanjem v projektu Marota City od sirskega režima koristi in/ali ga podpira.
                        
                        
                           21.1.2019
                        
                     
                           274.
                        
                        
                           Nader Qalei
                           (tudi Kalai, Kalei)
                        
                        
                           Spol: moški
                           Ime: Nader Kalai
                           Datum rojstva: 9.7.1965
                           Kraj rojstva: Damask
                           Državljanstvo: sirsko
                           Številka potnega lista (vključno z državo izdajateljico, datumom in krajem izdaje): Sirska arabska republika, št. N 010170320, št. izdaje: 002-15-L062672, datum izdaje: 24.5.2015, datum poteka veljavnosti: 23.5.2021
                           Številka osebne izkaznice: Sirska arabska republika, 010-40036453
                           Funkcija: večinski delničar Castle Investment Holding, solastnik Zubaidi and Qalei LLC, predsednik Kalai Industries Management
                           Sorodniki/družabniki ali poslovni partnerji/povezave za posameznike s seznama: Khaled al-Zubaidi
                           Naslov:
                           Young Avenue, Halifax, Kanada
                        
                        
                           V Siriji delujoč vodilni poslovnež z znatnimi naložbami v gradbeni industriji; med drugim ima 50-odstotni delež v Zubaidi and Qalei LLC, ki gradi luksuzno turistično mesto Grand Town, za katerega je režim odobril 45-letni sporazum v zameno za 19–21 % prihodkov. V tej funkciji je povezan z Khaledom al-Zubaidijem. Nader Qalei ima s svojimi poslovnimi dejavnostmi, zlasti prek deleža pri izgradnji projekta Grand Town, od režima koristi in/ali ga podpira.
                        
                        
                           21.1.2019“
                        
                     
            
               2.   
               Na seznam iz dela B (Subjekti) v Prilogi II k Uredbi (EU) št. 36/2012 se dodajo naslednji subjekti:
               
                            
                        
                        
                           Ime
                        
                        
                           Podatki za ugotavljanje istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „72.
                        
                        
                           Rawafed Damascus Private Joint Stock Company
                           (tudi Rawafed/Rawafid/ Rawafed (Tributary)  Damascus Private Joint Stock Company)
                        
                        
                           Naslov: Damask, Sirija
                        
                        
                           Rawafed Damascus Private Joint Stock Company je 48,3 milijona USD vredno skupno podjetje družb Damascus Cham Holdings, Ramak Development and Humanitarian Projects, Al-Ammar LLC, Timeet Trading LLC (tudi Ultimate Trading Co. Ltd.) in Wings Private JSC. Rawafed podpira sirski režim in/ali ima od njega koristi, tudi zaradi sodelovanja pri izgradnji luksuznega projekta Marota City ob podpori režima.
                        
                        
                           21.1.2019
                        
                     
                           73.
                        
                        
                           Aman Damascus Joint Stock Company
                           (tudi Aman Damascus JSC)
                        
                        
                           Naslov: Damask, Sirija
                        
                        
                           Aman Damascus Joint Stock Company je 18,9 milijona USD vredno skupno podjetje družb Damascus Cham Holdings in Aman Group. Aman Damascus s sodelovanjem v luksuznem projektu Marota City, ki ga podpira režim, podpira sirski režim in/ali ima od njega koristi.
                        
                        
                           21.1.2019
                        
                     
                           74.
                        
                        
                           Bunyan Damascus Private Joint Stock Company
                           (tudi Bunyan Damascus Private JSC)
                        
                        
                           Naslov: Damask, Sirija
                        
                        
                           Bunyan Damascus Private Joint Stock Company je 34,8 milijona USD vredno skupno podjetje med družbami Damascus Cham Holdings, Apex Development and Projects LLC in Tamayoz LLC. Bunyan Damascus Private Joint Stock Company s sodelovanjem v luksuznem projektu Marota City, ki ga podpira režim, podpira sirski režim in/ali ima od njega koristi.
                        
                        
                           21.1.2019
                        
                     
                           75.
                        
                        
                           Mirza
                        
                        
                           Naslov: Damask, Sirija
                        
                        
                           Mirza je 52,7 milijona USD vredno skupno podjetje med družbama Damascus Cham Holding in Talas Group. Mirza s sodelovanjem v luksuznem projektu Marota City, ki ga podpira režim, podpira sirski režim in/ali ima od njega koristi.
                        
                        
                           21.1.2019
                        
                     
                           76.
                        
                        
                           Developers Private Joint Stock Company
                           (tudi Developers Private JSC)
                        
                        
                           Naslov: Damask, Sirija
                        
                        
                           Developers Private Joint Stock Company je 17,7 milijona USD vredno skupno podjetje med družbama Damascus Cham Holdings in Exceed Development and Investment. Developers Private Joint Stock Company s sodelovanjem v luksuznem projektu Marota City, ki ga podpira režim, podpira sirski režim in/ali ima od njega koristi.
                        
                        
                           21.1.2019“